# Estatut d'Autonomia de Catalunya de 1979

L'Estatut d'Autonomia de Catalunya de 1979 fou una llei orgànica promulgada el 18 de setembre de 1979 i vigent fins al 2006 que atorgava a Catalunya un règim d'autonomia. Definia els drets i deures de la ciutadania de Catalunya, les institucions polítiques de la nacionalitat catalana, les seves competències i relacions amb l'Estat i el finançament de la Generalitat de Catalunya. També és conegut com Estatut de Sau.

## Citacions
### Preàmbul

* En el procés de recuperació de les llibertats democràtiques, el poble de Catalunya recobra les seves institucions d'autogovern.
* En aquesta hora solemne en què Catalunya recupera la seva llibertat, cal retre homenatge a tots els homes i dones que han contribuït a fer-ho possible.
* El poble català proclama com a valors superiors de la seva vida col·lectiva la llibertat, la justícia i la igualtat, i manifesta la seva voluntat d'avançar per una via de progrés que asseguri una qualitat de vida digna per a tots els qui viuen, resideixen i treballen a Catalunya.

### Títol preliminar

Article 1
* Catalunya, com a nacionalitat i per accedir al seu autogovern, es constitueix en Comunitat Autònoma d'acord amb la Constitució i amb el present Estatut, que és la seva norma institucional bàsica.
* La Generalitat és la institució en què s'organitza políticament l'autogovern de Catalunya.
* Els poders de la Generalitat emanen de la Constitució, del present Estatut i del poble.
Article 2
* El territori de Catalunya com a comunitat autònoma és el de les comarques compreses en les províncies de Barcelona, Girona, Lleida i Tarragona, en el moment d'ésser promulgat el present Estatut.
Article 3
* La llengua pròpia de Catalunya és el català.
* L'idioma català és l'oficial de Catalunya, així com també ho és el castellà, oficial a tot l'Estat espanyol.
* La parla aranesa serà objecte d'ensenyament i d'especial respecte i protecció.
Article 4
* La bandera de Catalunya és la tradicional de quatre barres vermelles en fons groc.
Article 8
* Els ciutadans de Catalunya són titulars dels drets i deures fonamentals establerts a la Constitució.

### Títol segon. De la Generalitat

Article 29
* La Generalitat està integrada pel Parlament, el President de la Generalitat i el Consell Executiu o Govern.
Capítol I. El Parlament Article 30
* El Parlament representa el poble de Catalunya i exerceix la potestat legislativa, aprova els pressupostos, impulsa i controla l'acció política de govern i exerceix les altres competències que li siguin atribuïdes per la Constitució.
* El Parlament és inviolable.
* El Parlament té la seu a la ciutat de Barcelona.
Article 31
* El Parlament serà elegit per un termini de quatre anys, per sufragi universal, lliure, igual, directe i secret.
* Els membres del Parlament de Catalunya seran inviolables pels vots i opinions que emetin en l'exercici de llur càrrec.
Article 32
* El Parlament serà elegit per un termini de quatre anys, per sufragi universal, lliure, igual, directe i secret.
* Els membres del Parlament de Catalunya seran inviolables pels vots i opinions que emetin en l'exercici de llur càrrec.
Capítol II. El President Article 36
* El President serà elegit pel Parlament entre els seus membres i nomenat pel Rei.
* El President de la Generalitat dirigeix i coordina l'acció del Consell Executiu o Govern i ostenta la més alta representació de la Generalitat i l'ordinària de l'Estat a Catalunya.
* El President serà, en tot cas, políticament responsable davant del Parlament.

### Títol tercer. Finances i Economia

Article 47
* La Generalitat gaudirà del tractament fiscal que la llei estableixi per a l'Estat.

## Vegeu també

* Projecte d'Estatut d'Autonomia de Catalunya de 1919
* Estatut d'Autonomia de Catalunya de 1932
* Estatut d'Autonomia de Catalunya de 2006

## Bibliografia

* Catalunya. Generalitat. «Estatut d'Autonomia de Catalunya de 1979». Barcelona: Generalitat de Catalunya, 18-09-1979. Arxivat de l'original el 1457345132. [Consulta: 23 setembre 2012].